Østerlandene

Østerlandene er navnet på det vidstrakte kontinent øst for den Gamle Verden på den anden side af Verdens Kant. Østerlandene indbefatter også de Store Sletter, men strækker sig også over mange andre slags områder med alt fra jungler, ørkener, tundraer, bjergkæder, sumper, græsgange, tundra, løv-og granskove, samt utallige andre lande, folk og væsner. Derfor bruges Østerlandene el. blot Østens Riger, som en betegnelse for de mange mystiske og forskelligartede kejserriger, kongeriger, stammer og folkeslag, der bebor det store kontinent.
I nord findes der stamme-og nomadefolk, der siges at tilbede forglemte og hedenske guder og at være kannibaler, samt mange andre gruopvækkende rygter, myter og legender. Mod øst findes det sagnomspunde og mægtige Cathay, der siges at strække sig lige så langt som Imperiet på sit højest og være ledt af kejsere klædt i jade og himmelske drager. Endnu længere mod øst findes Nippon, et isoleret samfund af krigere og traditioner, der er lukket for fremmede. Mod sydøst findes en række kongeriger, samlet kaldet Chersonesus Aurea (den Gyldne Halvø), klædt i myter og sagn, så som Yi Ti, der menes at være regeret af frygtelige dæmoner, Đông Kinh, der regeres af de hellige Trinh Herskere, som lever i byer i himlen, Lan Xang og Sukhothai, der rygtes at have byer bygget af det pureste guld. Mod syd er det enorme subkontinent Sind, der er hjemsted for tusindvis af større og mindre kongeriger og mindst ligeså mange guder, halvguder og andre hellige skabninger.
Noget alle de tidligere nævnte riger er fællesom er at de producerer luksuriøse varer og råstoffer, så som elfenben, krydderier og farvestoffer. Alle disse er usete i den Gamle Verden, og kan sælges for ekstreme summer. Hvilket har givet årsag til at der blevet oprettet mange handelsposter og handelskompagnier med den ene funktion at få transporteret varer til den Gamle Verden.